Lav et referat af nedenstående tekst:

Tekst:
Cykelrytter på AaB-College Erik Magnusson er regerende svensk U/23-mester, og han håber opholdet på AaB College og Cycling Nords Elitehold kan være med til at videreudvikle ham som cykelrytter. - For det første handler det for mig om at forsvare min svenske U/23-mestertrøje. Det andet mål for mig, er at vinde løb i Danmark med Cycling Nord, siger 20-årige Erik Magnusson, der håber på at blive professionel cykelrytter på længere sigt. Dansk talent på AaB-College For danske Brian Ebbesen er ambitionen den samme. - Først og fremmest jagter jeg min første sejr. Jeg har en del podiepladser, men mangler stadig at stå øverst. At bo her på AaB College gør, at jeg lettere kan fokusere målrettet på cyklingen, plus at man er omgivet af andre sportsfolk, og det giver en helt anden seriøsitet i dagligdagen, fortæller Brian Ebbesen. Styrker cykellinjen På sigt er det hensigten at cykellinjen på AaB College skal blive endnu stærkere, og allerede nu er flere ryttere på vej. Cycling Nord Det er via samarbejdet med det ambitiøse nordjyske cykelhold Cycling Nord, at cykling er blevet føjet til de mange sportsgrene på AaB College. - Det har været spændende at være en del af opstartsfasen af et halvprofessionelt cykelhold i Aalborg, og vi håber selvfølgelig, at holdet får succes, og dermed kan være med til at tiltrække danske og skandinaviske cykeltalenter til AaB College. Allerede nu har vi jo yderligere to talentfulde cykelryttere på vej, som satser på en professionel cykelkarriere, siger direktør for AaB College, Jørgen Hein. Flere på College Efter sommerferien vil yderligere to ryttere således starte på AaB College, nemlig norske Thormod Haugstad på 21 år, der har syv top10-placeringer hidtil, blandt andet en førsteplads og to andenpladser, og Erik Magnussons 19-årige lillebror Nils, der har fem top3-placeringer i karrieren indtil nu, heriblandt to førstepladser.

Referat:
Svenske Erik Magnusson og danske Brian Ebbesen kombinerer livet som cykelrytter i det ambitiøse nordjyske cykelprojekt Cycling Nord med en tilværelse på AaB College.